JohanHeinsen/ENO huggingface dataset:
Aarhuus Stifts-Tidende, 1834-07-19
Om den preussiske Kronprindses og Gemalindes Ankomst til St. Petersborg berettes, at 7 russiske Krigsskibe vare fra Kronstadt posterede i en vis Afstand fra hinanden, for at signalisere saasnart de i Horizonten opdagede det keiserl. Dampskib "Jschora, der overbragte de høie Reisende. Da Signalet blev givet, gik Keiser Nicolaus strax ombord, og mødte sin Svoger og Søster endnu i rum Søe.
Aarhuus Stifts-Tidende, 1834-07-19
En Præst i det Würtembergske har i Aar opklækket en Gæsling med 4 Fødder. De to forreste sidde paa sædvanligt Sted og slæbe de andre to, der ere gandske uden Bevægelse, efter sig. Disse sidste høre til Bagkroppen af en anden, ikke aldeles uddannet Gæsling, der er voxet sammen med den første. Mellem Keiseren af Østerrig og Kongen af Danmark er sluttet en Handels-Convention, hvorefter danske Fartøier, som ankomme til østerrigske Havne, skulle nyde samme Forrettigheder som de indenlandske, og ligesaadan omvendt de østerrigske i danske Havne. Rappo, Tyroleren og Jongleuren, hvem Avis beretningerne for en Ugestid siden lode omkomme i Rotterdam, er allerede igjen opstaaet fra de Døde i London, hvor han ved sin Kunstfærdighed vinder meget bifald.
Aarhuus Stifts-Tidende, 1834-07-19
J Hamborg vilde en Arbeidsmand, som var beskjæftiget ved en Bygnings Opførelse, fra en anseelig Høide nedkaste et svært Brædt, men tog sig ikke lagt for, at der i samme sad et Søm. Da han altsaa nedkastede Brædet, tog dette ham selv med, hvorved han forslog sig frygteligen.
Aarhuus Stifts-Tidende, 1834-07-19
Paa Elben blev forleden foretaget en Kappefart imellem det hurtigste af de engelske Dampskibe: City of Hamburg, og det Hamborger Dampskib, die Elbe Sidste blev Seierherre.
Aarhuus Stifts-Tidende, 1834-07-19
Dampskibet Hamborg, der nu gaaer mellem London og Hamborg, er 165 Fod langt, 48 Fod bredt, 15 F. dybt, og 540 Tons drægtigt, Maskineriet har 140 Hestes Kraft.
Aarhuus Stifts-Tidende, 1834-07-19
St. Simon, der for nogle Aar siden var fransk Gesandt i Kjøbenhavn og senere i Stockholm, hvorfra han blev kaldt tilbage paa Grund af nogle opkomne Misforstaaelser, er nu bleven sendt som Generalgouverneur til Ostindien.
Aarhuus Stifts-Tidende, 1834-07-19
J Søen Balang, i Smaaland, (fortæller et tydske Blad) findes en svømmende Øe, som fra 1696 til 1769 ti Gange er fremkommen og igien forsvunden. Sædvanligt skete dette i Septbr. eller Octbr. Den var 180 Fod lang og 220 Fod bred.
Aarhuus Stifts-Tidende, 1834-07-19
Af en nylig i "Malms Tidning" indført Notits erfares, at det endnu ikke er tilladt hverken Reisende eller Skibe fra Norge at anløbe nogen svensk Havn uden Sundhedspas. En Skipper vilde saaledes bringe en Ladning Sild til Malmøe, og havde underveis anløbet Kjøbenhavn og erholdt Sundhedsattest derfra, men blev desuagtet bortviist fra Malmøe til vedkommende Qvarantainested, hvortil han imidlertid ikke begav sig, men søgte sin Ladning afsat udenfor Sverrig.
Aarhuus Stifts-Tidende, 1834-07-19
Den bekjendte engelske Reisende, Lod, der for et Par Aar siden udgav sine Reiser og Jagteventyr i Sverrig, befinder sig igjen paa svensk Grund, og der blev den 17de f. M. og følgende Dage i Hjertums Pastorat, i Nærheden af Wennersborg, under hans Anførsel holdt en Bjørnejagt. Der fældedes imidlertil ved denne Leilighed kun en saakaldet Sølvbjørn, som veiede 17 Lpd.
Aarhuus Stifts-Tidende, 1834-07-19
En Bondemand i Guldbrandsdalen har myrdet sit 1 Aar gamle Barn med Gift. Ligeledes har en Bødkermester i Bergen taget sin 1 1/2 Aar gamle Søn af Dage, ved at have kastet ham op mod Væggen og trampet paa ham. Endvidere har et Fruentimmer i Budskeruds Amt qvalt sine 2 en Maaned gamle Tvillingbern, idet hun havde lagt over Børnenes Ansigter, medens disse laae i Vuggen ved Siden af hendes Seng, først et Strielagen, dobbeltlagt, og derovenpaa en Vadmels Rev, samt endeligen øverst en Hovedpude, fyldt med Fjer. Uagtet hun hørte Børnene "pebe og qvinte, lod hun sig dog ikke herved bevæge til at borttage disse Ting, men lod dem blive liggende over en Time, hvorpaa hun ved Eftersyn fandt begge Børnene døde. Hun havde imidlertid, efter hendes Udsagn, stræbt at sove, men "Rædsel og Samvittighed, holdt hende vaagen. En anden Moder har druknet sin 2 Aars gamle Søn i Jhlsvigen, en Bugt af Tronhiemsfjorden.
Aarhuus Stifts-Tidende, 1834-07-19
J Anledning af den sidstommeldte kgl. Resolution at ingen Embedsmand i Norge tilkommer herefter anden Rang og Titel end den der er forbunden med det Embede han beklæder, maa bemærkes, at enhver Embedsmand i Norge har Rang, f. Ex. Rectorer og Provster med Majorer af Jngenieur- og Artilleriebrigaden; Borgemestere, Overlærere a. med Capitainer ved samme; Byfogder, Kjøbstædpræster, Toldinsp. og Kasserere med Ritmestere af Cavalleriet; Adjuncter, med Pr. Lieutn. af Jngenieur- og Artill.; Toldkontrolleurer, Catecheter, Overretsprocuratorer a. med Pr. Lieutn. af Cavalleriet; Postmestere udenfor Stifts stæderne med Sek. Lieutn. af samme; Toldbetjente med Sek. Lieutn. af Jnfanteriet; o. s. v.
Aarhuus Stifts-Tidende, 1834-07-19
Den forleden omtalte Indfrielse af Ørkenerne Brudegaven var bestemt til 60,000 rhinske Gylden somtr. 176,200 Rbd. r. S.) hvoraf Christian 1. strax skulde udbetale 10,000; men da han kun betalte 2,000 pantsattes Hetland for de resterende 8,000 Gl. - vil, efter H. C. Hansens historiske Fremstilling af de mærkeligste Begivenheder i Danmark m. m." neppe finde Sted; thi det af Frederik 11. den 13de Mai 1583 (hedder det Side 110-111) afsendte Gesandtskab, der blev sendt med Brudeskatten til Skotland, mødte Jndvendinger, og maatte vende tilbage med uforrettet Sag. (H. Av.)
Aarhuus Stifts-Tidende, 1834-07-19
Om endeel af vore udenfor Fædrelandet reisende Landsmænd erfares følgende af Khonsp.: Blomstermaler Jensen befandt sig i Slutningen af f. M. tilligemed sin Kone i Neapel. Christensen havde forladt Rom og var paa Reisen til Paris. Capt. Tscherning har begivet sig til Schweitz, hvorhen ogsaa Dr. Lewy er reist. J Wien befandt sig endnu Dr. Thune og H. C. Andersen. Mag. Zeuthen opholdt sig i München, tilligemed den unge Bendz. Thorwaldsen agter, for sin Sundheds Skyld, i Sommer at bruge Badene paa Jschia, og vil saaledes neppe for til Efteraaret kunne tiltræde Reisen til Danmark.
Aarhuus Stifts-Tidende, 1834-07-19
Den berømte Landskabsmaler Prof. Dahls Reise til sin Fødebye Bergen, skal, som man erfarer, nærmest være foranlediget af en formelig Anmodning fra Staden Bergen, om at han vilde tage dertil og male et Prospect af denne Stad, hvilket man da vil forære Kronprinds Oscar, fordi Prindsen, ved sin Nærværelse der, yttrede, at han gjerne vilde eie et Prospect af Bergen.
Aarhuus Stifts-Tidende, 1834-07-19
De stakkels tønderske Kniplingspiger - hedder det i et lidet Skrift om Hertugd. Slesvig af Dr. Hanssen fortjene nu ikke meere end 2 a 2 1/2 s. somtrent 10 s. dansk) daglig, skjøndt de ere fængslede til Kniplingsstolen fra den tidlige Morgen til den sildige Aften. De opholde derfor Livet næsten blot ved Caffe og Brød, og ere i Almindelighed syge og nervesvage, og da deres siddende Levemaade har gjort dem uskikkede til alle anstrængende huuslige Arbeider, saa blive ingen af dem gifte, medens de kraftfulde jydske Piger ere en gangbar Ægteskabsartikel. Hvor stort Antallet er af Kniplingspiger i Ballum kan man slutte sig til deraf, at 200 jordløse Huse i dette Kirkesogn for største Delen beboes af dem. Da Afsætningen af de tønderske Kniplinger for bestandigt maa ansees ophørt fra den Tid af Kniplinger langt billigere blive vævede i Paris og paa andre Steder, og desuden Broderie er blevet en Dilettantbeskjæftigelse for Damer, saa burde Øvrigheden gjøre alt mueligt, for at afholde den tilvoxende qvindelige Ungdom fra at opoffre sig til en Forretning,
Aarhuus Stifts-Tidende, 1834-07-19
Ved Proclama af Dags Dato, der læses inden vedkommende Over- og Under=Ret, ere samtlige Creditorer i Stervboet efter afgangne Gaardmand Mikkels Christensen Ladefoged af Udbyneder By og Sogn, Gjerlev Herred, Randers Amt, indkaldte, med 12 Ugers Varsel, til at anmelde og beviisliggjøre deres Fordringer for undertegnede Skifteforvalter. Ligeledes ere indkaldte, med Aar og Dags Varsel, den Afdødes Arvinger, for at legitimere deres Arveret. Hvilket herved endvidere bekjendtgjøres, med Tilføiende: at der, med Hensyn til den af Enken begjærte Realisation af Boets Eiendele, afholdes en Skiftesamling i Boet, her paa Contoiret, Onsdagen den 30te dennes, Kl. 3 Eftermiddag. Herredsfogedcontoiret i Mariager, den 10de Juli 1834. Claudi.
Aarhuus Stifts-Tidende, 1834-07-19
Ved Proclama af Dags Dato, der snarest mueligt vil vorde læst for vedkommende Over= og Underret, ere Creditorerne efter forhenværende Herredsfoged i Øster og Vester Han-Herreder, Jens Christophersen Hansen, som ved Døden er afgaaet i Abild skou, Funder Sogn, Hids Herred, Viborg Amt, overeensstemmende med Plakaten af 2den Juni 1819, indkaldte med 12 Ugers Varsel, til for mig, som Skifteforvalter, at anmelde og beviisliggjøre deres paa Boet havende Krav; hvilket herved endvidere bekjendtgjøres. Lysgaard og Hids Herreders Contoir, Dalsgaard, den 18de Juni 1834. H. H. Holm.
Aarhuus Stifts-Tidende, 1834-07-19
Min eiende og paaboende Gaard heri Hørning, staaende for Hartkorn Ager og Eng 4 Tdr. 6 Skpr. 1 Fdkr. 2 3/4 Alb. og Skovskyld 1 Fdkr. 1 Alb., med sammes Anpart Konge-, Kirke-, Korn- og Qvægtiender, agter jeg formedelst anden Bestemmelse underhaanden enten at bortsælge eller at bortforpagte. Dens Bygninger have nylig erholdt en Hovedreparation, ved hvilken de ere indrettede til Bopæl for en Familie udenfor Bondestanden. Fornøden Skov og overflødig Tørvejord haves til Gaarden, hvis Jorder ere af god Bonitet. Høeavlet har hidtil været imellem 60 og 20 Læs, og Udsæden 10 a 12 Tdr. Rug, 16 a 18 Tdr. Byg, 20 Tdr. Havre og 2 Tdr. Ærter. Besætningen, som for Øieblikket haves, nemlig 6 Heste, 20 Fæekreature og 20 Faar, samt det fornødne Jnventarium og Avlsredskaberne kunde, om saadant attraaes, følge i Kjøbet med Gaarden, som strax kan tiltrædes. De nærmere Vilkaar for Salget eller Bortforpagtningen erfares hos Undertegnede. Hørning, den 7de Juli 1834. H. J. Toustrup.
Aarhuus Stifts-Tidende, 1834-07-19
Min eiende og iboende Gaard No. 249 i Bispensgade i Aalborg, der formedelst dens Beliggenhed, Jndretning og den betydelige Handel som i en lang Række af Aar har været drevet i samme, fortrinlig er skikket for en Handlende, er underhaanden at faae tilkjøbs paa særdeles billige Vilkaar. Lysthavende behage at henvende dem til Procurator Møller heri Byen. Aalborg, den 5te Juli 1834. M. sal. Borups.
Aarhuus Stifts-Tidende, 1834-07-19
Paa Grund af forehavende Forandring agter Undertegnede underhaanden at bortsælge det mig tilhørende Sted i Hedensted By og Sogn, under Veile Amt, saaledes at Kjøberen strax kan tiltræde samme. Bygningerne, der bestaae af Ege Bindingsværk, ere indrettede til Beboelse for en Familie udenfor Bondestanden, og Jorderne, der ere af fortrinlig Bonitet, skylde af Hartkorn Ager og Eng 3 Skpr. 1 Fdk. 2 3/4 Alb. samt en dertil indkjøbt Toft af Hartkorn 1 Skp. 3 Fdkr. 2 Alb., Til Stedet kan aarlig indavles 10 a 12 Læs Høe, og der kan holdes 2 Heste og 4 Køer Vinter og Sommer. Endelig henhører til Eiendommen et særdeles smukt og godt Stykke Bøgeskov. - Lysthavende behage at henvende sig til. Hedensted, den 4de Juli 1834. Frants Bernth. Breinholm Vandmølle, i Thyrsting Herred, Skanderborg Amt, underhaanden tilkjøbs. Møllen, hvis velvedligeholdte 4 Værker, drives ved tilstrækkelig Vand, har god Søgning, er ei allene velbygget og indrettet til Beboelse for en honet Familie, men har desuden et Jordtillæg af circa 100 Tønder Land – nu for det meste opdyrket Jord - der er frie for Hartkorn og Tiendesvarelse, og giver med ordentlig Behandling al Slags Sæd. Liebhavere erfarer det videre Fornødne ved at henvende sig enten personlig eller i portofrie Breve til Eieren. Jens Uhrschou.
Aarhuus Stifts-Tidende, 1834-07-19
En velbygget Bondegaard, i en behagelig Egn, 2 Miil sønden Viborg, af Hartkorn 5 Tdr. Ager og Eng, er underhaanden at faae tilkjøbs med eller uden Besætning. - Til Gaarden er i Aar saaet 15 Tdr. Rug, 7 1/2 Tdr. Byg, 28 Tdr. Havre og 7 Tdr. Boghvede, som Alt staaer i frodig Væxt. Aarlig avles 16 a 20 Læs Høe. Gaarden, der er indrettet til Beboelse for en honet Familie og af nye opbygget, kan efter Kjøberens Ønske tiltrædes enten strax, til November førstkommende, eller 1ste Mai næste Aar. - Til Gaarden er endeel Skov. - Af Creaturer kan holdes 24 Fæekreaturer, 4 Heste og 40 Faar. - Vedkommende Liebhavere vilde behagelig melde sig hos Bogtrykker Dons i Viborg, som opgiver Eieren.
Aarhuus Stifts-Tidende, 1834-07-19
Skulde Liebhaveren ønske et større Areal Jord, omtrent af samme Størrelse som ovenmeldte, da kan samme ogsaa faaes til Forpagtning paa flere Aar.
Aarhuus Stifts-Tidende, 1834-07-19
En Landeiendom. i Nærheden af Aarhuus, som staaer for 3 Tdr. Hartk. med udmærkede gode Jorder, og hvis Bygninger, der tildeels ere nye, afgiver en god og meget beqvemt indrettet Boepæl for enhver Familie udenfor Bondestanden, kan med hele dens Afgrøde, formedelst anden Bestemmelse strax erholdes tilkjøbs paa gode Pengevilkaar. Det nærmere erfares hos Hr. Politieassistent Procurator Nielsen i Aarhuus.
Aarhuus Stifts-Tidende, 1834-07-19
J Kallundborg, er en smuk, beqvem, velindrettet Bagergaard, der er beliggende midt i Byens reelleste Gade, underhaanden tilkjøbs. Den er og passende for en Embedsmand. Størstedelen af Kjøbesummen kan blive indestaaende Man henvender sig til Gjæstgiver Thrane sammesteds, som paaviser Eiendommen, og afhandler det Fornødne.
Aarhuus Stifts-Tidende, 1834-07-19
Farverie til Leie. Et velindrettet Farverie, der er i god Drift, og som strax kan tiltrædes, er paa billige Vilkaar at faae til Leie i en af Fyens Kjøbstæder. Adressekontoiret anviser.
Aarhuus Stifts-Tidende, 1834-07-19
Hvor en smuk Leilighed i en af Stadens bedste Gader, passende for en honet Familie, er at erholde tilLeie, enten til førstkommende October Flyttetid eller forinden, derom underretter Undertegnede. Leiligheden bestaaer af to Værelser, et Sovekammer, Kjøkken, Spise- og Pige=Kammer, og om ønskes kan tillige faaes Kielder, Bryghuus, Staldrum og Have. Værelserne alene kunne og erholdes tilleie af en eenlig honnet Person med dertil udfordrende Meublement, men i ethvert Faldmaa Anmeldelse derom skee snarest mueligt til Fredericia, den 28de Juni 1834. Boalth, Collecteur.
Aarhuus Stifts-Tidende, 1834-07-19
Mit Sted beliggende paa Middelgade under Nye No. 94 Litra C med Jndkjørsel, bestaaende af 6 Værelser med Kjøkken, Fadbuur, Kjelder, og mange Beqvemmeligheder i Gaarden, kan faaes til Leie fra førstkommende Michaeli Flyttetid. De Attraaende ville behageligen henvende dem til S. T. Hr. Kjøbmand Søegaard, for at aftale det Fornødne. Rasmus Holbech.
Aarhuus Stifts-Tidende, 1834-07-19
Et godt Meierie paa 80 Køer, gandske nær en Kjøbstad, er paa billige Vilkaar at erholde i Forpagtning, enten til Novbr. eller Mai førstkommende. AvisExpeditionen anviser.
Aarhuus Stifts-Tidende, 1834-07-19
En Landeiendom paa omtrent 100 Tdr. Land ønskes i Forpagtning strax eller ogsaa til 1ste Novbr. d. A. Eieren deraf ville behage at opgive en Billet, mær et med St. V., adresseret: Hr. Procurater Kragballe i Veile. For en Deel Digegravere er Arbeide at faae ved Norsminde Dæmninger, naar man strax melder sig hos Opsynsmanden i Norsminde Kroe, der accorderer og betaler hver Løverdag Aften. Jnteressentskabet.
Aarhuus Stifts-Tidende, 1834-07-19
Undertegnede er bleven forsynet med A. meget smukke Tapet Papirer i forskjellige Mønstre og til billige Priser. Ligeledes er jeg forsynet med smukke Sommer Kasketter af allernyeste Facongs, saavel store som smaae, der sælges til billige Priser af R. Fridrichsen. Colding, den 23de Juni 1834.
Aarhuus Stifts-Tidende, 1834-07-19
Sommer=Kasketter, H. Havel simple som fine, af Flade, Voxdug og flere Slags Tøier, samt i forskjellige moderne Facongs, haves deels færdige, eller forfærdiges efter Bestillinger, samt udsælges til billige nedsatte Priser. Gode durable Vare og hurtig Expedition forsikres.
Aarhuus Stifts-Tidende, 1834-07-19
Gamle Kasketter repareres hos N. M. Koppel, boende i Torvegaden i Weile.
Aarhuus Stifts-Tidende, 1834-07-19
Oplag af Hr. Philipsens Fabrik i Viborg, haves hos Undertegnede. Forskjellige Sorter Karder og Skruppere, Kradsere saavel af Staal som Messing, til Brug for Farvere, Klædefabriqueurer og Hattemagere; StaaltraadsTvist til Kornrensnings=Maskiner og Sandharper, af forskjellige Fiinheder; Narviern m.m., som alt sælges Dherr. Handlende til Fabrikprisen. Horsens, den 21de Mai 1834. Baadsgaard.
Aarhuus Stifts-Tidende, 1834-07-19
Rhinske Møllestene. Vores Lager er i disse Dage bleven forsynet med alle her i Egnen brugelige Dementioner, og anbefales saaledes med billige Priser til dHrr. Møllere. Fredericia, den 28de Juni 1834. B. Bruun & Søn.
Aarhuus Stifts-Tidende, 1834-07-19
Hele og halve Byggryn faaes i Tønde- og Skjeppeviis hos Schucany i Harlev Mølle, og om der maatte ønskes et Partie af 100 til 150 Tdr.
Aarhuus Stifts-Tidende, 1834-07-22
Preussen. "De stærke Opkjøb af Vaaben - hed der det fra Berlin den 10de Juli, som for Tiden foretages paa den belgisk preussiske Grændse; vor nye Telegraph Linies usædvanlig stærke Virksomhed, og Wienerkonferentsens Ophør, i Forbindelse med endnu en Mængde andre Omstændigheder, ere Data, som lade formode nye vigtige Begivenheder paa Enropas politiske Skueplads. J Udenrigsministeriet, saavelsom i Krigsministeriet, har ikke længe hersket saa megen Virksomhed som for Øieblikket; men om Alt hvad der forhandles iagttages den største Hemmelighedsfuldhed."
Aarhuus Stifts-Tidende, 1834-07-22
Fædrelandet. Rhvn, den 18de Juli. Det Kongl. Danske Cancellie har bekjendtgjort i den Berlingske Tidende, at Redacteuren af Kjøbenhavnsposten, Commerce-Secretair A. P. Liunge, er i Overeensstemmelse med Fr. 27de Septbr. 1799 § 18 sat under Tiltale for Overtrædelse af Trykkefriheds=Lovgivningen.
Aarhuus Stifts-Tidende, 1834-07-22
- Hs. Maj. Kongen har allernaadigst behaget at udnævne Jnspecteuren over Cavalleriet, Oberst v. Berger, samt Amtmændene Grev ReventlowCriminil, Grev C. v. Rantzau, og Grev H.v. Reventlow, til Kammerherrer. (C. T.)
Aarhuus Stifts-Tidende, 1834-07-22
Den hos Hs. K. H. Prinds Frederik, Carl Christian hidtilværende Marschal, Ritmester Grev C. Ahlefeldt, R. af D., er udnævnt til herefter at være Hoschef ved Hs. K. H. Prindsesse Wilhelmine Maries Hof, med samme Rang som den, der hidtil har været ham tillagt. (S. Bl.) Kongens tro Mand, Patrioten, den danske Marines Stolthed, Contre-Admiral Carl Adolph Rothe, jordedes den 16de de, i hele Etatens Nærværelse, der af egen Drivt samledes til denne Sørgescene. Med Taarer i Øiet kappedes ældre og yngre Søe=Officerer at nærme sig det Legeme, der besjælet havde tjent dem Alle som Mynster; med Alvor og Høitidelighed flyttedes Liget fra Sørgehuset igjennem Byen til Kirkegaarden ved Etatens Hænder. Følelsen over Tabet vistes eenstemmig; Hospræst Münter tolkede i værdige Udtryk Kongens, Landets og Marinens Tab. Jngen Serofficeer mindes at være givet en mere hæderlig Begravelse end denne. Den Afdødes Minde(Khvusp.) skal længe bevares i Etaten.
Aarhuus Stifts-Tidende, 1834-07-22
Orlogskibet "Dronning Marie har i Veltet, ved at støde paa Grund, faaet et Læk, hvisaarsag det ventedes tilbage til Khvn., for i Dokken at (S. Bl.) modtage de fornødne Reparationer.
Aarhuus Stifts-Tidende, 1834-07-22
Fra 7de til 12te Juli inclusive afholdtes den mundtlige theologiske Embeds-Exammen for indeværende Qvartal, til hvilken 17 Candidater indstillede sig, af hvilke 6 erholdt Characteren laudabilis. (dHr. J. Heilmann, F. Jespersen, N. Landmark, C. Lund, P. Scharling og C. Thomsen), 10 hand illandabilis (S. Bl.) og 1 non contemnendus.
Aarhuus Stifts-Tidende, 1834-07-22
De Danske, som for Tiden opholde sig i Paris, have nylig havt Leilighed til at see deres Landsmand, Hr. Bournonville, debutere paa den store Oxera, først i den Stumme fra Portici, hvor han i 1ste Act dandsede en pas de deux med Mile Julie, og siden, en anden Aften, i Søvngængersken, hvor han udførte Edmonds Rolle. J det første Stykke dandsede han ved Siden af Carey, en af Operaens første Dandsere, som udførte en pas de trois med Mme Montessu og Leroux, men Kunstkjendere have været enige i at tilkiende vor Landsmand Fortrinet i Anstand og Lethed. De franske dramatiske Journaler, blandt andre le Courier des theatres rose den "vigueur, hvormed han gav Edmonds Rolle i Sørgængersken. Han har i begge Forestillinger vundet almindeligt Bifald. (S. Bl.)
Aarhuus Stifts-Tidende, 1834-07-22
Det slesvig-holsteenske Hof=Theater=Selskab agter at opføre næste Torsdag paa Vesterbroes Theater: Johan fra Paris, Opera af Boildien; paa Søndag: Lystspillet Dobbeltgængeren, og paa Mandag Mozarts Opera: Bortførelsen af Serailet.
Aarhuus Stifts-Tidende, 1834-07-22
Altona, den 15de Juli. Det engelske Skib med omtrent 100 spanskarlistiske Flygtninger, blandt hvilke 7 Fruentimmer, ligger endnu paa Cuxhavens Rhed. Defleste af dem ere unge smukke Folk, men næsten Jngen af dem forstaaer andet end deres Modersmaal. De vare saa uvidende om hvor de vare komne hen, at Nogle havde spurgt: hvor langt de nu havde til St. Helene. De havde været i halvfjorde Uge underveis fra Lissabon. Det er endnu under Ventilation om de maa komme i Land i Hamborg eller ikke. De nære Alle Haab om, at deres Konges (D. Carlo's) Sag vil seire.
Aarhuus Stifts-Tidende, 1834-07-22
Kiel, den 15de Juli. Paa den Gottorfer Amtstue i Slesvig er bleven opdaget en Cassedefect, efter Forlydende paa 25000 Rbd. (H. N. 3.)
Aarhuus Stifts-Tidende, 1834-07-22
Rhvns Børs-Cours den 19de Juli 1834. Hamb. 2 M. a vista . . 207. 1 PC. R. Obl. 101 a 101 r. S. Species 207 12 Mk. 6 3/4 s.; 4 PC. N. Laan . . . . 100 B. N. Sp. S. . . . . 175 Rbd. 4 pC. dito. . . . . 100 r. S. 4 pC. kgl. Obl. . . 91 – 4 PC. N. Obl. . . . . 100 B. Dito. . . . . . . . . 88 B.; 4 PC. N. St. Obl. . . – Nat. Obl. 101 ½ a 102 r. S.; 3 PC. d. Obl. . . . 72 L. St.
Aarhuus Stifts-Tidende, 1834-07-22
Befordringer og Afgang. Brandmajor og Procurator A. Kjellerup bestikket til Advocatus regius paa St. Thomas. Lotto-Assistent v. Qvalen til Generalkasserer ved Lottoet i Altona. Amtssecretair Jacobsen til Herredsfoged i Cropp og Meggerdorff H. Sognepræst paa Sei ere, L. Winsløw, til Sognepræst for H. Larsker a. paa Bornholm. Cand. theol. J. Hahn til Sognepræst for Hyllested M. i Sielland. Reservechirurg i Søe=Etaten, C. Hahn, til Divisionschirurg. Krigsassessor C. Krabbe til Fuldmægtig i Admiralitetet. Told- og Consumtionsbetjent i Aarhuus A. Starck, og Livjæger Meinung, til Told- og Consumtions betjente i Khvn.
Aarhuus Stifts-Tidende, 1834-07-22
Ledige Embeder. Andet Regjeringsraads-Embedet samt Overformynder og Notarius publicus Embedet i Tranquevar. Tredie Raadsmedlem samt Eqvipagemester- og Auctionsdirecteur-Embedet i Frederiksnager. Raadsecretair samt Bye- og Skifteskriver, Notarii publici og Casserer-Embedet sammesteds. - Seierøe Sognekald.
Aarhuus Stifts-Tidende, 1834-07-22
Reisende.